Pentaphylacaceae

Pentaphylacaceae on runsaat 300 lajia käsittävä kasviheimo, joka kuuluu koppisiemenisten Ericales-lahkoon. Lahkon tunnetuin heimo on kanervakasvit (Ericaceae). == Tuntomerkit == Heimon kasvit ovat pensaita tai puita, joihin kerääntyy alumiinia. Lehtiasento on usein kaksirivinen, ja lehdet ovat tavallisesti sahalaitaisia. Kukat sijaitsevat yksittäin surkastuneitten lehtien hangoissa ja ovat keskikokoisia tai pienehköjä. Heteitä on paljon, palhot ovat lyhyitä ja ponnet pitkiä. Verhiön suojaama hedelmä on usein marja. Siemenessä on käyrä alkio.Stevens 2001, viittaus 23.12.2014 == Levinneisyys == Heimo kasvaa tropiikissa ja subtropiikissa, mutta Afrikassa niitä on suhteellisen vähän. == Luokittelu == Heimossa on 12 sukua ja 337 lajia kolmessa tribuksessa. === 1. Pentaphylaceae P.F.Stevens & A.L.Weitzman === Tribuksessa on vain yksi laji (Pentaphylax euryoides), joka kasvaa siellä täällä Etelä-Kiinasta Sumatraan ulottuvalla alueella.http://www.mobot.org/mobot/research/apweb/maps/Pentaphylaceae.gif Sen silmut ovat suomuisia ja lehdet ehytlaitaisia. Kukassa on viisi leveäpalhoista hedettä. Yhdislehtinen sikiäin muodostuu viidestä emilehdestä, joissa kussakin on kaksi siemenaihetta kärki-istukassa. Hedelmä on avautuva ja sisältää litteitä siemeniä. === 2. Ternstroemieae de Candolle === Sukuja on kaksi ja niissä yhteensä 103 lajia, joista 100 kuuluu sukuun Ternstroemia. Tribuksen lajit kasvavat tropiikissa, erityisesti Kaakkois-Aasiassa saaristoineen ja trooppisessa Amerikassa.http://www.mobot.org/mobot/research/apweb/maps/Pentaphyl- Ternstroemieae.gif Lehdet ovat valekiehkuroissa, ja lavassa on usein mustia pilkkuja; laidat ovat ehyet tai nyhäiset. Sekä verho-, terä- että hedekimput sijaitsevat kohdakkain, ja palhot ovat ponsia lyhyemmät. Kahdesta tai kolmesta emilehdestä muodostunut sikiäin on tavallisesti kehänpäällinen ja kärki- istukallisia siemenaiheita siinä on paljon. Hedelmä avautuu epäsäännöllisesti ja on muutamasiemeninen. === 3. Freziereae de Candolle === Tribus käsittää yhdeksän sukua ja 233 lajia Kaakkois-Aasiassa saaristoineen, Havaijilla, Keski- ja Etelä-Amerikassa, Länsi- ja Itä-Afrikassa sekä Kanariansaarilla.http://www.mobot.org/mobot/research/apweb/maps/Pentphylacaceae.gif Kasvien lehdet ovat hajallaan versossa tavallisesti kahdessa rivissä, joskus kierteisesti. Lapa on ehyt- tai sahalaitainen. Kukat ovat kaksi- tai yksineuvoisia, jolloin kasvit ovat kaksikotisia. Kukat voivat sijaita ryhmissä. Heteitä on jopa 60 yhtenä kiehkurana. Sikiäin, joka koostuu tavallisesti kolmesta yhteen kasvaneesta emilehdestä, on tavallisesti kehänpäällinen ja sisältää usein runsaasti siemenaiheita. Hedelmä on tavallisesti marja, harvoin luumarja, ja ruskeita tai mustia siemeniä on tavallisesti paljon. Runsaiten on lajeja suvuissa Adinandra (80 lajia), Eurya (75 lajia) ja Freziera (57 lajia). === Suvut === Pentaphylacaceae-heimoon kuuluvia sukuja ovat:http://www.mobot.org/mobot/research/apweb/genera/pentaphylaceaegen.html * Adinandra Jack * Anneslea Wallich * Balthasaria * Cleyera Thunberg – salpapensaat * Eurya Thunberg * Euryodendron H.T.Chang * Freziera * Killipiodendron * Paranneslea * Pentaphylax * Symplococarpon Airy Shaw * Ternstroemia L.f. * Ternstroemiopsis Urban * Visnea – mokkamarjat == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === Luokka:Ericales Luokka:Kasviheimot